કાઠિયાવાડના મહારાજાશ્રી સર કૃષ્ણકુમારસિંહજી કે.સી.એસ.આઇની વિશેષ સહાયતાને લીધે સ્વામીજી પોતાની રીતે કેટલાંક સંશોધનો પાર પાડી શક્યાં હતા. એ રીતે, આ પુસ્તકનો ગુજરાત સાથે સીધો સંબંધ પણ ખરો. અને આમ પણ પ્રવાસની બાબતે ગુજરાતીઓને કોણ પહોંચે. છેક ૧૯૨૮માં નારાયણ સ્વામી સાથે ગુજરાતી મહિલાઓનો એક સંઘ પણ આ યાત્રાએ ગયો હતો. આમ પણ ગુજરાતનો કૈલાસ-માનસ સાથેનો સંબંધ અતૂટ છે. આજે પણ આ પવિત્ર યાત્રાએ જનારાઓમાં દર વર્ષે અડધોઅડધ લોકો તો ગુજરાતીઓ જ હોય છે.